Ahmad Syafi'i Ma'arif

Ahmad Syafi'i Maarif (31 Mèi 1935-27 Mèi 2022)Fauzia, Mutia (2022-05-27). Prabowo, Dani (ed.). "Buya Syafii Maarif Meninggal Dunia, Muhammadiyah dan Indonesia Berduka". Kompas.com. Èaksès tangghâl  2022-05-27., sè kasohor èsebbhut Buya Syafi'i, panèka ulama' kasohor bân cendekiawan muslim Indonèsia. Salèrana ajabat mènangka Katua Umum Pimpinan Pusat Muhammadiyah antarana taon 1998 kantos 2005. Lulus dâri pendidikan è Amèrika Serikat, salèrana èkennal kalabân panafsirânna dâ' islam sè moderat bân progresif, bân nola' dâ' pangaro islam è ḍâlem politik.

 Kaodi'ân 
Ahmad Syafii Maarif lahèr è Nagari Calau, Sumpur Kudus, Minangkabau tangghâl 31 Mèi 1935.Maarif, Ahmad Syafii (2009). Titik-titik Kisar di Perjalananku. Mizan Publika. ISBN 979-433-553-3. kaca 1–30. Salèrana lahèr dâri eppa'na Ma'rifah Rauf Datuk Rajo Malayu, bân èbhuna Fathiyah. Salèrana ana' bungso dâri 4 satarètanan, bân anḍi' 15 tarètan sè paḍâ eppa' laèn èbhu.Maarif, Ahmad Syafii (2009). Titik-titik Kisar di Perjalananku. Mizan Publika. ISBN 979-433-553-3. kaca  71–80. Eppa'na panèka jhurâghân gambir, sè èyangka' dhâddhi kapala suku. È bâkto Syafii aomor sèttong satengnga taon, èbhuna sèdhâ. Syafii ètètèpaghi ka romana alè'èn eppa'na sè anyama Bainah, sè akabin sareng alè' sè paḍâ èbhu sè anyama A. Wahid.Maarif, Ahmad Syafii (2009). Titik-titik Kisar di Perjalananku. Mizan Publika. ISBN 979-433-553-3. kaca  31–70.

È taon 1942, èpon asakola è sakolah ra'yat (SR, amacem SD) è Sumpur Kudus. Samolèna dâri sakola, Pi'i, panèka ologhân è bâkto kènè',Maarif, Ahmad Syafii (2009). Titik-titik Kisar di Perjalananku. Mizan Publika. ISBN 979-433-553-3. kaca  101–110. ajhâr aghâma è Madrasah Ibtidaiyah (MI) Muhammadiyah è bâkto sorè, bân malemma ajhâr ngajhi è musolla seddhi'na romana, akadhiyâ na'-kana' lakè' saomorânna è bâkto panèka. Pendidikanna è SR, saharussâ ennem taon, tapè bâkto ghânèka èpamarè lèma taon. Salèrana ampon tamat dâri SR è taon 1947, tapè ta' ngaollè ijazah polana è bâkto ghânèka teppa' bân perrang rèvolusi kamardhika'an.Maarif, Ahmad Syafii (2009). Titik-titik Kisar di Perjalananku. Mizan Publika. ISBN 979-433-553-3. kaca  81–100. Namong, saellana marè, polana eppa'na anḍi' tangghungan èkonomi, salèrana ta' bisah nerrossaghi sakola'ânna pan-bârâmpan taon. È taon 1950, salèrana maso' Madrasah Muallimin Muhammadiyah è Balai Tangah, Lintau sampè' kellas tello'.

 Karir 
Salèrana ajhâr èlmo sajârâ bân noro' program Master è Departemen Sajârâ Univèrsitas Ohio, AS. Gellar doktor èkaollè dâri Program Studi Bhâsa bân Peradaban Timur Dekat, Univèrsitas Chicago, AS, kalabân judul disertasi: Islam as the Basis of State: A Study of the Islamic Political Ideas as Reflected in the Constituent Assembly Debates in Indonesia.

È Chicago ka'dinto, salèrana sacara intensif ngalakonè kajiyân dâ' Al-Quran, kalabân bimbingânna tokoh sè ma'anyar pèkkèran Islam, Fazlur RahmanIsmail, Rachmadin (11 Februari 2010). "Peluncuran "Si Anak Kampung" Syafii Maarif Dihadiri Para Tokoh". Detik.com.Kusumadewi, Anggi; Rachmawati, Rachmawati (2011-04-21). ""Si Anak Kampoeng", Dilema Buya Syafii Cilik". VIVAnews.

 Wafat 
Mantan Katua Umum PP Muhammadiyah, Buya Ahmad Syafii Maarif sèdhâ è RS PKU Muhammadiyah Gamping, Slèman, Yogyakarta, kol 10.15 WIB, Jum'at (27/5/2022). Sabelluna, Buya maso' RS sejjhâk arè Satto (14/5) andi' sessek polana jantung.  Janazah almarhum èkèbâ ka Masjid Gede Kauman, Yogyakarta, sabelluna èkobhur. Buya Syafii èkobhur è Taman Makam Husnul Khotimah Muhammadiyah è Kabhupatèn Kulon Progo, Yogyakarta."Dimotori Pemkab Sijunjung, Riwayat & Perjuangan Buya H. Ahmad Syafii Maarif Diseminarkan, Ini Narasumbernya". Jurnal Sumbar. 2023-02-14. Èaksès tangghâl  2025-02-05."Taman Makam Husnul Khotimah, Lokasi yang Dipilih Sendiri Buya Syafii Maarif". Republika Online. 2022-05-27. Èaksès tangghâl 2022-05-29.

 Sombher-sombher 

 Rujughân 

 Maarif, Ahmad Syafii (2009). Titik-titik Kisar di Perjalananku. Mizan Publika. ISBN 979-433-553-3.
 Ismail, Rachmadin (11 Februari 2010). "Peluncuran "Si Anak Kampung" Syafii Maarif Dihadiri Para Tokoh". Detik.com.